જ્યાં સુધી બ્રહ્મસંસ્પર્શ ન થાય ત્યાં સુધી ઉત્તમ કવિતાનું સર્જન થઈ શકતું નથી. ગીતા સંસ્પર્શ પામેલાની નહિ, બ્રહ્મની પોતાની કવિતા છે. કૃષ્ણ પોતે જ બ્રહ્મ છે. કવિતાની કોઈ પણ વ્યાખ્યા લાવો અને ગીતામાં આરામથી એના લક્ષણો પ્રાપ્ત થશે. એક વ્યાખ્યા આ પ્રમાણે છે: ઉત્તમ રીતે સરસ શબ્દોમાં વ્યક્ત થતો શ્રેષ્ઠ વિચાર એનુ નામ કવિતા. ગીતાના પહેલા શ્લોકની અંદર ભૂતકાળનો પ્રયોગ છે: કિમ અકુર્વત સંજય. શા માટે ? વ્યાસની એક મોટામા મોટી વિશેષતા છે કે ગીતા આપણને ફ્લેશબેકમાં મળી છે. અન્ય એક વ્યાખ્યા છે: શબ્દાર્થૌ સહિતૌ કાવ્યમ – શબ્દ અને અર્થ એની સંહતિ એ જ કાવ્ય. અમારો એક બહુ મોટો ગુજરાતી કવિ કહે છે: વિદ્વાનને માટે પણ શબ્દ અને અર્થ બંને જોઈએ. નિયમ એવો છે કે શબ્દ દ્વારા અર્થની અભિવ્યક્તિ અને એ પણ એવી અભિવ્યક્તિ જેટલી મિતાક્ષરી એટલી ઉત્તમ કવિતા. ગીતામાં મિતાક્ષરી ઉદાહરણોનું લિસ્ટ: